
ประกาศคณะกรรมการคัดเลือกพนักงานส่วนตำบลเพื่อเลื่อนระดับสูงขึ้นมาแต่งตั้งให้ดำรงตำแหน่ง
ผู้บริหารที่ว่างขององค์การบริหารส่วนตำบลบือมัง
เรื่อง  รับสมัครคัดเลือกพนักงานส่วนตำบลเพื่อเลื่อนระดับสูงขึ้น มาแต่งตั้งให้ดำรงตำแหน่ง
ผู้บริหารที่ว่าง ขององค์การบริหารส่วนตำบลบือมัง  อำเภอรามัน  จังหวัดยะลา
...............................................................


 ด้วยคณะกรรมการการคัดเลือกพนักงานส่วนตำบลเพื่อเลื่อนระดับสูงขึ้น มาแต่งตั้งให้ดำรงตำแหน่งผู้บริหารที่ว่างขององค์การบริหารส่วนตำบลบือมัง จะดำเนินการคัดเลือกพนักงานส่วนตำบลเพื่อเลื่อนระดับสูงขึ้น มาแต่งตั้งให้ดำรงตำแหน่งผู้บริหารที่ว่าง จำนวน ๑ ตำแหน่ง
 

อาศัยอำนาจตามความใน ข้อ ๑๐๗   ของประกาศคณะกรรมการพนักงานส่วนตำบลจังหวัดยะลา เรื่องหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่ ๘ มกราคม ๒๕๔๖ (และที่แก้ไขเพิ่มเติม)  ประกอบคำสั่ง อบต.บือมัง  ที่ 164 /๒๕๕๖  ลงวันที่ 26 กรกฎาคม  ๒๕๕๖  คณะกรรมการคัดเลือกฯ จึงประกาศรับสมัครคัดเลือกพนักงานส่วนตำบลเพื่อเลื่อนระดับสูงขึ้นมาแต่งตั้งให้ดำรงตำแหน่งผู้บริหารที่ว่าง ขององค์การบริหารส่วนตำบลบือมัง   มีรายละเอียด ดังต่อไปนี้
๑.  ชื่อตำแหน่งที่จะดำเนินการคัดเลือก


       ปลัดองค์การบริหารส่วนตำบล  (นักบริหารงานองค์การบริหารส่วนตำบล  ๘ )
๒.  คุณสมบัติของผู้สมัคร


     ๒.๑ คุณสมบัติเฉพาะสำหรับตำแหน่ง ปลัดองค์การบริหารส่วนตำบล (นักบริหารงาน อบต.)  ระดับ  ๘



๒.๑.๑)  มีคุณสมบัติเฉพาะสำหรับตำแหน่ง  นักบริหารงานอบต. ระดับ ๖ ข้อ ๑


๒.๑.๒ ) ดำรงตำแหน่งหรือเคยดำรงตำแหน่งรองปลัด อบต. ๘ (นักบริหารงาน อบต.๘)  

หรือที่ ก.อบต. เทียบเท่ามาแล้วไม่น้อยกว่า ๒ ปี  โดยจะต้องปฏิบัติราชการเกี่ยวกับงานบริหารงาน อบต.  

หรืองานอื่นที่เกี่ยวข้องมาแล้วไม่น้อยกว่า ๑ ปี  หรือ



๒.๑.๓ ) ดำรงตำแหน่งหรือเคยดำรงตำแหน่งไม่ต่ำกว่าปลัด อบต. ๗ (นักบริหารงาน อบต. ๗ หรือเจ้าหน้าที่บริหารงานทั่วไป ๗)  หรือที่ ก.อบต. เทียบเท่ามาแล้วไม่น้อยกว่า ๔ ปี  โดยจะต้องปฏิบัติราชการเกี่ยวกับงานบริหารงาน อบต. หรืองานอื่นที่เกี่ยวข้องมาแล้วไม่น้อยกว่า  ๑  ปี  กำหนดเวลา ๔ ปี ให้ลดเป็น ๓ ปีสำหรับผู้ได้รับปริญญาโท หรือเทียบได้ไม่ต่ำกว่านี้ทางรัฐศาสตร์  การปกครอง  รัฐประศาสนศาสตร์ การบริหารรัฐกิจ  กฎหมายหรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้ 



๒.๑.๔)  ได้รับเงินเดือนไม่ต่ำกว่าขั้น  ๑๙,๘๖๐  บาท  (ขั้นต่ำของระดับ  ๘)
-๒-
๓.  วัน เวลา และสถานที่รับสมัคร 
    ให้ผู้ประสงค์จะสมัครเข้ารับการคัดเลือกยื่นใบสมัครหรือส่งใบสมัครและเอกสารต่าง ๆ ได้ ณ ที่ทำการองค์การบริหารส่วนตำบลบือมัง  อำเภอรามัน  จังหวัดยะลา  ตั้งแต่วันที่  ๑๔  สิงหาคม ๒๕๕๖   ถึง วันที่ ๔กันยายน พ.ศ.๒๕๕๖   ในวันและเวลาราชการ
๔. เอกสาร/หลักฐานที่ต้องยื่นในวันสมัคร
   


๔.๑ ใบสมัคร (เอกสารหมายเลข ๑)



๔.๒  แบบตรวจสอบคุณสมบัติ ฯ (เอกสารหมายเลข ๒)



๔.๓  หนังสือยินยอมให้สมัครเข้ารับการคัดเลือก (เอกสารหมายเลข ๓)



๔.๔  หนังสือรับรองคุณสมบัติฯ  (เอกสารหมายเลข ๔)



๔.๕  สำเนาบัตรประวัติพนักงานส่วนตำบล



๔.๖  สำเนาบัตรประจำตัวเจ้าหน้าที่ของรัฐ



๔.๗ วิสัยทัศน์ในการปฏิบัติงาน และเอกสารแสดงผลงานที่ประสบความสำเร็จ ในอดีต ๒ ชิ้น  จำนวน ๘  ชุด   (อาจจัดทำรวมกับวิสัยทัศน์ก็ได้)



๔.๘  ค่าธรรมเนียมการสมัคร

จำนวน  ๔๐๐  บาท



๕. หลักเกณฑ์และวิธีการคัดเลือก



๕.๑ คณะกรรมการคัดเลือกฯ จะดำเนินการคัดเลือกเพื่อแต่งตั้ง หนักงานส่วนตำบลให้ดำรงตำแหน่ง  ในระดับที่สูงขึ้น โดยการประเมินจากเอกสารข้อมูลต่าง ๆ ที่ผู้สมัครยื่นแสดงต่อคณะกรรมการคัดเลือก ฯ ตามข้อ ๔ และจะดำเนินการประเมินความเหมาะสม สำหรับตำแหน่ง (สอบสัมภาษณ์)



๕.๒ คณะกรรมการคัดเลือก ฯ จะพิจารณาผู้มีสิทธิเข้ารับการคัดเลือกแต่ละคน ว่ามีความรู้ ความสามารถ ทักษะ ประสบการณ์ ผลงานในอดีต และวิสัยทัศน์การปฏิบัติงานในตำแหน่ง โดยผู้ที่เข้ารับการคัดเลือกต้องนำเสนอวิสัยทัศน์และผลงานในวันทำการคัดเลือกด้วย


๖. หลักเกณฑ์การให้คะแนน



การตัดสินว่าผู้ใดเป็นผู้ได้รับคัดเลือก  ผู้ผ่านการคัดเลือก  จะต้องได้คะแนนสมรรถนะหลักการบริหาร  การปฏิบัติงานในหน้าที่  ความประพฤติ  คุณสมบัติ  คุณลักษณะอื่น ๆ คุณสมบัติของผู้สมัครคัดเลือก  รวมกันไม่ต่ำกว่าร้อยละ  70  โดยมีรายละเอียดการให้คะแนนดังนี้



๖.๑ สมรรถนะหลักทางการบริหาร การปฏิบัติงานในหน้าที่ ความประพฤติและคุณลักษณะอื่น ๆ จำนวน 
๑๐๐ คะแนน โดยพิจารณาจาก


(๑) วิสัยทัศน์ และผลงานที่ประสบความสำเร็จในอดีต  จำนวน ๔๐ คะแนน 


โดย พิจารณาจากความรอบรู้ในหน้าที่ของตำแหน่งที่จะแต่งตั้ง รวมทั้งความรู้เกี่ยวกับเหตุการณ์ปัจจุบันทางเศรษฐกิจ สังคม และการเมือง แบ่งเป็น
..../ (๑.๑)  วิสัยทัศน์ในการปฏิบัติงาน
-๓-

   


(๑.๑)  วิสัยทัศน์ในการปฏิบัติงานในตำแหน่งที่ขอรับการคัดเลือก  จำนวน  ๒๐  คะแนน


วิสัยทัศน์ในการปฏิบัติงานในตำแหน่งที่ขอรับการคัดเลือกโดยควรจะนำเสนอข้อมูลด้านต่างๆ ดังนี้
๑) ข้อมูลส่วนบุคคล
๒) แนวคิดในการปฏิบัติงานในตำแหน่งที่ขอรับการคัดเลือก
๓) แนวทางพัฒนางานในหน้าที่
๔) แนวทางพัฒนาองค์การบริหารส่วนตำบลหากได้รับการคัดเลือก


(๑.๒ ) ผลงานที่ประสบความสำเร็จในอดีต  จำนวน  ๒๐  คะแนน

          ผู้เข้ารับการคัดเลือกจะต้องจัดทำเอกสารแสดงผลงานที่ประสบความสำเร็จในอดีตและเกิดผลดี
และประโยชน์ต่อทางราชการ สามารถที่จะนำไปเป็นตัวอย่างแก่ผู้อื่น หรือ หน่วยงานส่วนราชการอื่นได้ เช่น การจัดโครงการใหม่ ๆ ที่ประชาชนได้รับประโยชน์จำนวนมากๆ หรือการคิดค้นแนวทางการบริหารใหม่ และสามารถนำไปปฏิบัติจนประสบความสำเร็จได้ดียิ่งขึ้น โดยจัดทำเป็นเอกสารนำเสนอคณะกรรมการคัดเลือกฯ
(2)  ความสามารถในการบริหารงาน  จำนวน  ๓๐  คะแนน  

(๒.๑) ความรู้ในการบริหารงาน  จำนวน ๑๐ คะแนน  โดยพิจารณาจาก บริหารสมัยใหม่ การ
บริหารการเปลี่ยนแปลง การบริหารเชิงกลยุทธ์  เทคนิคการบริหารต่างๆ 

(๒.๒) ความสามารถในการบริหารอย่างมืออาชีพ  จำนวน  ๑๐  คะแนน โดยพิจารณาจากการ
ตัดสินใจ การคิดเชิงกลยุทธ์  ความเป็นผู้นำ ปฏิภาณไหวพริบ ความสามารถในการแก้ไขปัญหาเฉพาะหน้าและปัญหาต่างๆ ของผู้เข้ารับการคัดเลือก

(๒.๓) ความสามารถในการบริหารงานบุคคล จำนวน  ๑๐ คะแนน โดยพิจารณาจาก การ
ยืดหยุ่นและการปรับตัว ทักษะในการสื่อสาร และการประสานงานกับส่วนอื่น

(๓) บุคลิกภาพและภาวะผู้นำ  จำนวน  ๓๐  คะแนน  โดยพิจารณาจาก



(๓.๑) ความประพฤติและค่านิยมสร้างสรรค์ที่จำเป็นสำหรับนักบริหาร  จำนวน  ๕  คะแนน



(๓.๒) ความอุตสาหะ  จำนวน  ๕ คะแนน โดยพิจารณาจากความมีมานะ อดทน เอาใจใส่หน้าที่การงาน กระตือรือร้น ในการปฏิบัติงาน อุทิศเวลาให้กับทางราชการ มีความขยันหมั่นเพียร



(๓.๓) มนุษย์สัมพันธ์  จำนวน  ๕  คะแนน  โดยพิจารณาจาก ความสามารถในการปฏิบัติงานร่วมกับผู้อื่นอย่างมีประสิทธิภาพ  ยอมรับฟังความคิดเห็นของผู้อื่น ยอมรับในความสามารถของผู้ร่วมงานทุกระดับ แก้ไขปัญหาแต่ละข้อขัดแย้งอันอาจจะเป็นอุปสรรต่องานราชการ และความสามารถในการสร้างสัมพันธ์อันดีกับประชาชนผู้มาติดต่อ รวมทั้งเต็มใจในการให้ความช่วยเหลือและบริการผู้มาติดต่อ
-๔-




(๓.๔) ความสามารถในการสื่อความหมาย จำนวน  ๕   คะแนน  โดยพิจารณาจากความสามารถที่เกี่ยวข้องกับการปฏิบัติงานการสื่อสารกับผู้บังคับบัญชา ผู้ใต้บังคับบัญชา และเพื่อนร่วมงาน ความสามารถในการใช้ภาษาอย่างเหมาะสม



(๓.๕) ความมั่นคงในอารมณ์ จำนวน  ๕ คะแนน  โดยพิจารณาจากความหนักแน่นของสภาวะอารมณ์



(๓.๖) ปฏิภาณไหวพริบ  จำนวน  ๕ คะแนน  โดยพิจารณาจากความสามารถในการตัดสินใจแก้ไขปัญหาเฉพาะหน้าได้อย่างทันท่วงที และมีเหตุผลที่ยอมรับได้
     ๖.๒คุณสมบัติของผู้สมัครคัดเลือก จำนวน ๑๐๐  คะแนน  โดยพิจารณาจาก


(๑) การได้รับเงินเดือน



จำนวน   ๒๐  คะแนน


(๒) วุฒิการศึกษา




จำนวน   ๑๕  คะแนน


(๓) ระยะเวลาดำรงตำแหน่ง


จำนวน   ๒๐  คะแนน


(๔) อายุราชการ




จำนวน   ๑๕  คะแนน



(๕) การรักษาวินัย (ย้อนหลัง ๕ ปี)


จำนวน   ๑๕  คะแนน


(๖) ความดีความชอบ (ย้อนหลัง ๕ ปี) 

จำนวน   ๑๕  คะแนน

๖.๓  การรวมคะแนนผลการดำเนินคัดเลือก  


คณะกรรมการคัดเลือกฯ รวมคะแนนจากการดำเนินการคัดเลือก แล้วจัดลำดับจากผู้ที่ได้คะแนนสูงสุดไปหาผู้ที่ได้รับคะแนนต่ำสุด  และพิจารณาจากผู้ที่อยู่ในลำดับที่ดีกว่าได้รับการแต่งตั้งก่อนผู้อยู่ในลำดับถัดไป  และหากคะแนนของแต่ละบุคคลปรากฏว่าคะแนนรวมเท่ากัน จะจัดลำดับผู้ที่มีคะแนนเท่ากัน  ดังนี้


(๑) ถ้าคะแนนรวมเท่ากัน  จะพิจารณาจากคะแนนสอบสัมภาษณ์ก่อน


(๒) ถ้าคะแนนสอบสัมภาษณ์เท่ากันอีก  จะพิจารณาจากผู้ได้รับการแต่งตั้งดำรงตำแหน่งในตำแหน่งระดับปัจจุบันก่อน


(๓) ถ้าได้รับการแต่งตั้งให้ดำรงตำแหน่งในตำแหน่งและระดับ พร้อมกันอีกให้พิจารณาจากเงินเดือนว่าผู้ใดมีเงินเดือนมากกว่า


(๔) ถ้าเงินเดือนเท่ากันอีก จะพิจารณาอายุราชการว่าผู้ใดมีอายุราชการมากกว่า


(๕) ถ้าอายุราชการเท่ากันอีก  จะพิจารณาจากเครื่องราชอิสริยาภรณ์ชั้นสูงกว่า


(๖) ถ้าได้รับเครื่องราชฯ ชั้นเดียวกันอีก  จะพิจารณาว่าผู้ใดได้รับก่อน


(๗) ถ้าได้รับเครื่องราชฯ ชั้นเดียวกันและพร้อมกันจะพิจารณาว่าผู้ใดมีอายุมากกว่ากัน

๗. การประกาศรายชื่อผู้มีสิทธิเข้ารับการคัดเลือก/ และการคัดเลือก

๗.๑ คณะกรรมการคัดเลือก ฯ จะประกาศรายชื่อผู้มีสิทธิเข้ารับการคัดเลือกฯ ภายหลังที่ได้ตรวจสอบคุณสมบัติจากเอกสารที่ผู้สมัครยื่นแสดงตามข้อ ๔   และจะปิดประกาศให้ทราบ ณ ที่ทำการองค์การบริหารส่วนตำบลบือมัง  อำเภอรามัน   จังหวัดยะลา  ในวันที่  ๖  กันยายน  ๒๕๕๖
-๕-


๗.๒ กำหนดวันคัดเลือก ณ ห้องประชุมยะลายาลอ  สำนักงานท้องถิ่นจังหวัดยะลา  อำเภอเมือง  จังหวัดยะลา  ในวันที่  ๑๔  กันยายน   ๒๕๕๖  เวลา  ๐8.3๐  น.  เป็นต้นไป

๘. กรณีข้อสงสัยให้ถือคำวินิจฉัยของคณะกรรมการคัดเลือก
      

ผู้สนใจ ต้องการข้อมูลเพิ่มเติมโปรดติดต่อสอบถามรายละเอียด ได้ที่ทำการองค์การบริหารส่วนตำบลบือมัง อำเภอรามัน   จังหวัดยะลา   หมายเลขโทรศัพท์ ๐-๗๓๒๐-๑๐๓๑   ในวันและเวลาราชการ



จึงประกาศมาเพื่อทราบโดยทั่วกัน
ประกาศ ณ วันที่    30    เดือน กรกฎาคม  พ.ศ.๒๕๕๖
(นายเสนีย์ บุญญภัทโร)
ผู้ทรงคุณวุฒิในคณะกรรมการพนักงานส่วนตำบลจังหวัดยะลา
ประธานคณะกรรมการคัดเลือกฯ





















